Σχολή Γεωπονίας, Δασολογίας και Φυσικού Περιβάλλοντος Α.Π.Θ.

Η Σχολή Γεωπονίας, Δασολογίας και Φυσικού Περιβάλλοντος είναι μία από τις έντεκα σχολές του Αριστοτελείου Πανεπιστημίου Θεσσαλονίκης. Η Σχολή περιλαμβάνει το Τμήμα Γεωπονίας Αριστοτελείου Πανεπιστημίου Θεσσαλονίκης και το Τμήμα Δασολογίας και Φυσικού Περιβάλλοντος Αριστοτελείου Πανεπιστημίου Θεσσαλονίκης που προσφέρουν εκπαίδευση σε προπτυχιακό, μεταπτυχιακό και διδακτορικό επίπεδο πάνω στα επιστημονικά πεδία της Γεωπονίας και της Δασολογίας. Η σημερινή μορφή της σχολής διαμορφώθηκε σύμφωνα με το σχέδιο «Αθηνά» και το Προεδρικό Διάταγμα 98/5-6-2013 Π.Δ. 98/5-6-2013 Εθνικό Τυπογραφείο για την αναδιοργάνωση του ακαδημαϊκού χάρτη της χώρας.

 Ιστορία 
Η ιστορία της Σχολής Γεωπονίας, Δασολογίας και Φυσικού Περιβάλλοντος είναι συνυφασμένη με την ιστορία των τμημάτων που την αποτελούν, του Τμήματος Δασολογίας και Φυσικού Περιβάλλοντος και του Τμήματος Γεωπονίας, καθώς από την ίδρυση τους συγχωνεύονταν σε ενιαίες σχολές ή ανεξαρτητοποιούνταν σύμφωνα με τις αντίστοιχες ανακατατάξεις στον εκπαιδευτικό χάρτη της χώρας.

 Ίδρυση της Ανωτάτης Δασολογικής Σχολής στην Αθήνα το 1917 (Ν. 893/14-9-1917 Ν. 893/14-9-1917 Εθνικό Τυπογραφείο)
 Μεταφορά στην Θεσσαλονίκη ως μοναδικό τμήμα της Φυσικομαθηματικής Σχολής του Α.Π.Θ. το 1927 (Π.Δ. 9-12-1927 Π.Δ. 9-12-1927 Εθνικό Τυπογραφείο) ενώ την επόμενη χρονιά προστίθενται 3 νέα τμήματα μεταξύ των οποίων και το τμήμα Γεωπονίας. 
 Το 1937 τα τμήματα Δασολογίας και Γεωπονίας διαχωρίζονται από την Φυσικομαθηματική σχολή για να αποτελέσουν τμήματα μιας νέας σχολής: της Δασολογικής και Γεωπονικής (Α.Ν. 835/1937  Α.Ν. 835/1937 Εθνικό Τυπογραφείο)
 To 1981 τα 2 τμήματα της Δασολογικής και Γεωπονικής Σχολής διαχωρίζονται, και συνθέτουν 2 νέες αντίστοιχες σχολές, τη σχολή Δασολογίας και Φυσικού Περιβάλλοντος και τη σχολή Γεωπονίας. (Π.Δ. 86 / 6-4-1981  Π.Δ. 86 / 6-4-1981 Εθνικό Τυπογραφείο) 
 Ιδρύεται η Σχολή Γεωτεχνικών Επιστημών το 1983 στην οποία υπάγεται τόσο το τμήμα Δασολογίας και Φυσικού Περιβάλλοντος όσο και το τμήμα Γεωπονίας ( Π.Δ. 130/3-5-1983 Εθνικό Τυπογραφείο)
 Η σχολή Γεωτεχνικών Επιστημών καταργείται το 2004 και τα τμήματα ανεξαρτητοποιούνται και δημιουργούναι 2 αντίστοιχες σχολές, η σχολή Δασολογίας και Φυσικού Περιβάλλοντος και η σχολή Γεωπονίας. (Π.Δ. 247/30-11-04  Π.Δ. 247/30-11-04 Εθνικό Τυπογραφείο)
Το 2013, με το σχέδιο "ΑΘΗΝΑ" οι σχολές Γεωπονίας και Δασολογίας και Φυσικού Περιβάλλοντος συγχωνεύονται στη σχολή Γεωπονίας, με 2 τμήματα, το Γεωπονίας και το Δασολογίας και Φυσικού Περιβάλλοντος. (Π.Δ. 98/5-6-2013)


 Σπουδές 
Τμήμα Δασολογίας και Φυσικού Περιβάλλοντος
Το Τμήμα Δασολογίας και Φυσικού Περιβάλλοντος περιλαμβάνει πέντε τομείς (ΦΕΚ 231/Τεύχος Β/29.4.1983 και Υ.Α. Β1/420  ΦΕΚ 231/Τεύχος Β/29.4.1983 και Υ.Α. Β1/420):

 Δασικής Παραγωγής - Προστασίας Δασών - Φυσικού Περιβάλλοντος 
 Λιβαδοπονίας και Άγριας Πανίδας - Ιχθυοπονίας Γλυκέων Υδάτων 
 Σχεδιασμού και Ανάπτυξης Φυσικών Πόρων 
 Δασοτεχνικών και Υδρονομικών Έργων 
 Συγκομιδής και Τεχνολογίας Δασικών Προϊόντων

Τμήμα Γεωπονίας
Το Τμήμα Γεωπονίας περιλαμβάνει εφτά τομείς ( Γνωστικό Αντικείμενο Κατευθύνσεων Σπουδών Τμήματος Γεωπονίας):

 Φυτά Μεγάλης Καλλιέργειας και Οικολογία (ΦΜΚ) 
 Οπωροκηπευτικών και Αμπέλου (ΟΠ) 
 Φυτοπροστασία (ΦΥ) 
 Αγροτική Οικονομία (ΑΟ) 
 Ζωική Παραγωγή (ΖΠ) 
 Έγγειες Βελτιώσεις, Εδαφολογία και Γεωργική Μηχανική (ΕΒ)
 Επιστήμη και Τεχνολογία Τροφίμων (ΕΤΤ)

 Παραπομπές 

 Εξωτερικοί σύνδεσμοι 
 Ιστοσελίδα Τμήματος Δασολογίας και Φυσικού Περιβάλλοντος Α.Π.Θ.
 Ιστοσελίδα Τμήματος Γεωπονίας Α.Π.Θ. 

Κατηγορία:Αριστοτέλειο Πανεπιστήμιο Θεσσαλονίκης
Κατηγορία:Δασολογία
Κατηγορία:Γεωπονία